runetrust/blame-folketinget-dk huggingface dataset:
Mette Reissmann (S), 2012-10-26:
Da der hverken i den nuværende cpr-lov eller sundhedslov er hjemmel til at efterkomme dette ønske, ønsker vi med lovforslaget at indføre den fornødne hjemmel, og det foreslås derfor, at en tilflytningskommune kan overlade opgaver vedrørende registrering af indrejse i CPR af udenlandske arbejdstagere til en ICS-værtskommune, der varetager opgaver vedrørende registrering af indrejse i et servicecenter.
Dennis Flydtkjær (DD), 2025-11-04:
Altså, vi synes, det er godt, at vi har Det Økonomiske Råd, og da det ikke ændrer noget, men det også gør, at man lovgivningsmæssigt får lagt fast, at man har det, og at de kan være uenige, så synes jeg sådan set, det er ganske fornuftigt.
Eva Møller (KF), 1997-12-10:
Således som lovforslaget er udformet, læser jeg det på den måde, at antallet på de 20 årselever kun gælder for daghøjskolerne og ikke for produktionshøjskolerne, men det vil jeg gerne have en bekræftelse på eller en benægtelse af fra ministerens side for at få afklaret dette spørgsmål helt præcist.
Morten Homann (SF), 2003-11-06:
Derfor er det helt afgørende, at man får bremset den udvikling, der er i gang lige nu, hvor priserne stiger takket være regeringen og Dansk Folkeparti, og derfor er SF varm tilhænger af, at man som foreslået i det her forslag til vedtagelse får sat priserne ned på en fremadrettet måde, så alle folk får mulighed for at bruge den kollektive trafik, og så det bliver et mere attraktivt alternativ.
Martin Lidegaard (RV), 2005-03-31:
Det er jo fremgået af dagens debat, at det med borgernærheden er noget, som ligger hr. Dohrmann og hans parti meget på sinde, og det kan man, synes jeg, hvis man vil, være velvilligt indstillet over for og godt forstå et eller andet sted, hvis vi snakker om en virksomhed, der gerne vil have en tilladelse til noget, og så skal der være én indgangsvinkel til den offentlige sektor osv. osv.
Ole Birk Olesen (LA), 2011-12-20:
Jeg skal høre den konservative ordfører, om ordføreren kan oplyse, om det er sådan, at regeringen, efter at skatteministeren var gået ud og havde sagt, at det oprindelige lovforslag var for stramt, og at regeringen ville lytte og havde lyttet til erhvervslivets ønsker, derfor indkaldte til forhandlinger.
Anders Fogh Rasmussen (V), 2002-04-30:
Vi har da en forpligtelse til at se efter, at pengene bliver brugt på den bedst mulige måde, og når man går fra at være ansøgerland til at være medlemsland, sker der altså noget nyt, og det er det, regeringen tager højde for ved at omdisponere, idet vi siger: Nu reducerer vi altså, fordi de overgår til at være medlemslande.
Nanna Westerby (SF), 2010-02-24:
Vi synes desværre, at den kom lidt for sent; den kom, meget lang tid efter at ungdomsarbejdsløsheden var eksploderet, og vi synes også, at der er for lidt i den, for der er stadig væk stor arbejdsløshed blandt de unge og for få, der tager en ungdomsuddannelse.
Sophie Løhde (V), 2024-11-13:
Vi har desværre ulighed på rigtig mange niveauer i vores sundhedsvæsen, og det er også derfor, at vi skal indrette sundhedsvæsenet efter at være bedre til at sikre, at vi har fokus på, hvad det så er for nogle ressourcer og behov, den enkelte patient kommer med, og dermed også turde differentiere vores tilbud i sundhedsvæsenet noget mere.
Jens Christian Lund (S), 2006-10-24:
Som jeg kan læse det, viser den rapport, der er kommet om fremtidens motorveje, at en gal investering ville være at udvide f.eks. den østjyske motorvej til seks spor, hvor det både ville være bedre og mere hensigtsmæssigt at lave en parallel motorvej et eller andet sted, fordi der er plads der.
Ole Sohn (SF), 2009-09-08:
Derfor ville det have været klogere rent beskæftigelsesmæssigt, rent samfundsøkonomisk at have sørget for at få sikkerhed for, at pengene blev brugt indenlands til at skabe privat beskæftigelse og dermed gøre de private erhverv mere robuste til at klare krisen, til opsvinget vender tilbage igen.
Anni Svanholt (SF), 2000-04-25:
Jeg noterede mig med tilfredshed, at hr. Martin Glerup fremhævede, at anvendelse af de såkaldte Kyotomekanismer er et supplement til egen indsats, for det er vigtigt at understrege, og det er jeg meget tilfreds med bliver fremhævet her i dag og også, at der samtidig bliver lagt vægt på, at regeringen jo, som man skriver, vil sørge for, at de mål, som man har sat sig: 20 pct. CO2-reduktionen i 2005 og 21 pct.-reduktionen, som er det nye, bliver gennemført.
Morten Homann (SF), 2001-12-07:
Jeg synes ikke, det står fuldstændig klart i det her ganske omfattende og ganske tekniske forslag, hvordan de her to hensyn er vejet mod hinanden, og derfor har vi en del spørgsmål i Socialistisk Folkeparti, som vi glæder os til at få besvaret i løbet af udvalgsbehandlingen.
Birthe Rønn Hornbech (V), 2010-05-04:
Det er jo præcis det, at der er en koordineret indsats med Justitsministeriet, med PET og politiet, med socialministeren, med indenrigsministeren, med kommunerne, og vi har selv en integrationsvirksomhed, som strækker sig langt ind i de enkelte kommuner og samarbejdet med de frivillige.
Mette Frederiksen (S), 2020-04-21:
Med hensyn til det andet spørgsmål, som jo er ualmindelig vigtigt, ud over at forhandlingerne er i aften om bl.a. det her spørgsmål i Socialministeriet, så er det altså vigtigt for mig at sige, at lige så meget, som jeg føler med dem, der ikke kan få lov til at se deres pårørende, lige så vigtigt er det jo at understrege, at der er en kæmpe risiko, hvis man åbner op for for mange mennesker ude på vores plejecentre.
Keld Albrechtsen (EL), 2003-11-04:
Men altså med den ene hånd giver man nu en forøget støtte, og med den anden hånd fjerner man dagpengene fuldstændig. Det er totalt uden hoved og hale, bliver jeg nødt til at sige til hr. Barfoed, men det kan være, det er noget, man i mellemtiden har opgivet i Finansministeriet.
Jesper Langballe (DF), 2006-02-24:
Men jeg må konstatere, at hr. Arbo-Bæhr ikke er til at hugge eller stikke i, det er jo ligegyldigt, hvad jeg svarer, for hr. Arbo-Bæhr er en doktrinær principrytter, og jeg har svaret, så godt jeg kunne, og jeg gider ikke mere.
Kim Andersen (V), 2004-04-22:
Det forslag, der her er fremsat, og som dækker CO2-kvoteordningen i perioden 2005-2007, er en indkøringsfase, som tager sigte på, at vi i perioden 2008-2012 også reelt vil kunne leve op til vores reduktionsforpligtelser på CO2-udledningsområdet.
Rune Lund (EL), 2017-01-12:
I dag er det sådan, at justitsministeren kan fastsætte regler omkring anvendelsen, men det, som det her lovforslag indebærer, er, at det også fremover skal være sådan, at justitsministeren kan fastsætte regler om bæring af magtmidler, herunder bl.a. peberspray.
Eva Kjer Hansen (V), 2023-04-27:
Den socialdemokratiske ordfører nævnte også, at vi som led i forlængelse af ordningen sætter et loft over, hvor dyre uddannelsestilbuddene må være, men det er jo så en foranstaltning, der skal ses, i forhold til at der også skal være rimelighed i, hvad det er for nogle uddannelser, man kan tage.
Leif Lahn Jensen (S), 2020-12-01:
Det, jeg i hvert fald kan sige, er, at det er helt klokkeklart og tydeligt at se – det tror jeg også hr. Lars Boje Mathiesen kan se, for han er ret god til at læse det her lovforslag – hvor mange år man skal være på arbejdsmarkedet for at kunne få den ret, og hvor mange år man ikke skal være det.
Benedikte Kiær (KF), 2012-04-20:
Det er snart 4 år siden, men familierne fandt faktisk frem til, at de mente, at erstatningen var for lav, for de kunne ikke få mulighed for at bruge pengene til at kunne generhverve noget ejendom og noget jord, som svarede til det, som de så skulle vinke farvel til.
Elisabeth Arnold (RV), 1999-05-12:
Fra Det Radikale Venstres side vil jeg blot udstøde et beklagende suk og sige: O.k., det var så Ligestillingsrådet, og vi skal begrave det i omsorg og med venlighed og sige, at det har gjort et godt og et stort stykke arbejde og har været dagsordenssættende.
Nanna W. Gotfredsen (M), 2025-04-29:
Her indleder man som et nybrud heroinordination, lægelig ordination af heroin, og man slår brødet stort nok op til, at man får mange nok til, at man kort efter kan konstatere, at man ser færre og færre nye, og man knytter det til, at man har fået dem i heroinbehandling, som gik og solgte heroin for at finansiere eget forbrug.
Josephine Fock (ALT), 2017-04-27:
Derudover er Datatilsynet jo også meget kritisk, og der anerkender jeg, at man har sat opbevaringen af data ned fra 30 år til 20 år, men igen her går langt videre end det, der er behov for, nemlig at også udlændinge, som er på turistvisum, skal have opbevaret deres data i 20 år.
Maria Durhuus (S), 2024-05-21:
Vi har netop hørt vores justitsminister fortælle, at der allerede er foretaget en række undersøgelser, og at der løbende er undersøgelser i gang, og der er en undersøgelse om gerningspersonerne, som sættes i gang i 2025, og en evaluering af, hvordan den samtykkebaserede voldtægtsbestemmelse anvendes i praksis.
Mai Mercado (KF), 2024-01-11:
Ministeren vil jo også vide, at vi i Det Konservative Folkeparti er vældig optaget af sammenhængen i straffesagskæden, fordi det hele – kriminalforsorgen, domstolene, politiet og politiets efterforskning – hænger sammen, og ministeren har tidligere været åben over for at kigge mere sammenhængende på straffesagskæden.
Line Barfod (EL), 2010-04-12:
Enhedslisten kan ikke stemme for lovforslaget, som det ser ud nu, men vi vil konkret foreslå, at alle de undtagelsesbestemmelser, som gør det muligt at tillade mere end 33 kg levende vægt pr. m2, fjernes fra lovforslaget, og at forringelserne i målingen af trædepudesvidninger udgår.
Rasmus Stoklund (S), 2026-01-28:
Når en fra Dansk Folkeparti – hvem af Dansk Folkepartis medlemmer, det så ender med at blive – en dag sidder i min stol, vil man opleve, at man heller ikke uden videre kan sende folk hjem. For Dansk Folkeparti vil være omgivet af andre blå partier, der ikke er villige til at gå op imod en dommer, som sidder for bordenden, i Flygtningenævnet, og man vil derfor også være nødt til at følge myndighedernes afgørelser.
Lars Barfoed (KF), 2004-03-09:
Ser man på hele konjunkturbilledet tilbage fra 2002, er det sådan, at danske virksomheder simpelt hen har reageret senere på lavkonjunkturen ved at igangsætte afskedigelser senere, og dermed er afskedigelserne i Danmark mere blevet koncentreret i 2003, så væksten i ledigheden har været stærkere i 2003 end i resten af Europa.
Mattias Tesfaye (S), 2024-04-10:
I dag har vi bare ikke givet dem friheden; i dag må de kun bruge pengene på én ting, i fremtiden må de bestemme, ikke helt selv, hvad de vil bruge dem på, for de kan ikke bruge dem ude på plejehjemmene, så de skal bruges på børnene, men de kan godt beslutte sig for at bruge dem på noget andet end i dag.
Jens Joel (S), 2015-05-13:
Men vi vil som punkt 1 bare gerne gøre det på et oplyst grundlag, når vi har nogle analyser, og vi synes som punkt 2 ikke, at man kan lave en automatik, der hedder, at hver gang du har 1 hektar urørt skov, så har du 1 hektar mindre i forhold til § 3.
Poul Nyrup Rasmussen (S), 2000-04-06:
Jeg har sagt det før, og jeg vil gerne gentage det i dag under denne vigtige debat: Regeringen ser helst - og jeg tror, det gælder et bredt flertal i Folketinget - vi ser helst, at Færøerne bliver i rigsfællesskabet med Danmark og Grønland.
Mette Thiesen (NB), 2020-05-28:
Jeg vil bare spørge, om ordføreren kan komme med nogle fakta eller konkret forskning, der viser, at det, at man giver statsborgerskab, gør, at de her unge mennesker lige pludselig integrerer sig i det danske samfund, tilpasser sig og begynder at være en del af det.
Karsten Lauritzen (V), 2017-10-12:
Der står så også i lovforslaget på side 7, under afsnit 3.3.2, at den her grundlovsproblemstilling vedrører brug af prøveskilte og prøvemærker, og det, der er lagt op til her, vedrører jo ikke, tror jeg, at der er nogle, der har betalt for meget, men mere den praksis, der er, med at udlevere prøvemærker og prøveskilte til nogle, der så slipper for helt eller delvis at betale registreringsafgift af den bil.
Margrete Auken (SF), 2000-02-08:
Færdselssikkerhedskommissionen har beregnet, at de direkte samfundsmæssige besparelser ved færre dræbte og tilskadekomne, hvis planen for de næste 12 år følges og vi altså får de 200 færre dræbte og 16.000 færre tilskadekomne, vil være mellem 3,5 mia. kr. og 4 mia. kr. årligt, mens udgifterne altså vil være 1 mia. kr. årligt.
Aaja Chemnitz Larsen (IA), 2019-10-08:
Derfor glæder vi os over, at nogle af hindringerne bliver fjernet med det her lovforslag, og vi opfordrer også til, at den nye regering kommer til at prioritere dette arbejde, da det har voldsomme negative konsekvenser, når det ikke sker, men heldigvis også tilsvarende rigtig positiv betydning, når de bliver ophævet.
Morten Messerschmidt (DF), 2006-01-10:
Hvad betyder det så, at man ikke vil indføre noget ad bagvejen, når udenrigsministeren står og plæderer for, at hvis man kan gennemføre noget uden en folkeafstemning, hvis man kan gennemføre noget uden at spørge befolkningen og vi kan gøre det herinde på Christiansborg med det store jaflertal, der er herinde, så gør vi da bare det?
Kristian Thulesen Dahl (DF), 2021-08-27:
Hvis vi lige tager det først med den længste konflikt, så er det, der er tale om her, at med det nødberedskab, som jo også ligger i den måde, det er foregået på, har der været områder, der i virkeligheden har haft svært ved overhovedet at konflikte, fordi nødberedskabet har skullet være der.
Mads Fuglede (V), 2021-05-05:
Hvis man har en søn i en familie, som ikke kan komme tilbage på grund af værnepligt eller fare for at blive efterstræbt på en eller anden måde af styret, og en datter, som ikke kan, er det selvfølgelig ulykkeligt, at de bliver skilt, men hvis man for de samme midler kan hjælpe endnu flere, der har det meget værre end den svære situation, de må stå i, så vil jeg stadig væk synes, at man skal hjælpe flest muligt.
Carsten Hansen (S), 2001-06-01:
Og det kan godt være, at jeg skal bibringes en anden opfattelse, men det, der er sagt indtil nu - det, at der ikke bliver nogen anvisningspligt, det, at man giver særlige forhold, uden at der er knyttet betingelser til det - kan vi som Socialdemokrater ganske enkelt ikke gå ind for.
Maria Reumert Gjerding (EL), 2017-10-24:
Jeg vil gerne starte med at rose miljøministeren for at fremsætte det her lovforslag, for lovforslaget vil sikre, at udenlandske borgere, der uden at vide det har bragt en hund af en ulovlig hunderace ind i Danmark, kan få lov til at tage hunden med ud igen.
Villy Søvndal (SF), 2001-10-04:
, som om mange af de andre ting, vi diskuterer, ligesom forstummer i forhold til de perspektiver? Der er hele miljøsiden, som jeg også forstod er essentiel for Kristeligt Folkeparti, men tror man, at det kan gennemføres sammen med partier, der konsekvent stiller erhvervsinteresser højere end miljøinteresser?
Mikkel Bjørn (DF), 2024-03-12:
Her er der så et konkret beslutningsforslag fra regeringen i forhold til en ordning, og derfor har vi taget det op på gruppeniveau, hvilket vi jo ikke havde gjort, da hr. Morten Messerschmidt snakkede med Kristeligt Dagblad i sin tid, og vi er kommet frem til den konklusion, at det nok er at gå et skridt for langt at antage, at folk som udgangspunkt vil donere deres organer, i stedet for at gøre det sådan, at det er folk selv, der tager et aktivt tilvalg.
Birthe Rønn Hornbech (V), 1998-11-05:
Så var fru Line Barfod inde på retssikkerheden også set i forhold til det forslag, vi netop har diskuteret for en time siden, og så sagde fru Line Barfod, og det er vi meget enige i, at det skal måles på, hvordan vi behandler de svageste i samfundet.
Morten Messerschmidt (DF), 2007-03-28:
Jeg mener: Den viden taget i betragtning – jeg ved ikke, om den er ny for fru Helle Sjelle – mener fru Helle Sjelle så stadig væk, at unionsborgerskabet er en fuldstændig død sild og ikke er noget, man skal snakke om, fordi den sag er afklaret?
Troels Lund Poulsen (V), 2003-11-20:
I forhold til besættelse og befrielse vil jeg blot sige til hr. Søren Søndergaard, at det, jeg har gentaget adskillige gange, og så gør jeg det en gang til, er jo, at den irakiske befolkning er blevet befriet. Den irakiske befolkning er blevet befriet fra en tyran, fra en despot, der har dræbt adskillige hundrede tusinder af sin egen befolkning ved hjælp af masseødelæggelsesvåben, ved hjælp af tortur
Peter Kofod Poulsen (DF), 2016-02-11:
Her hæves straffen fra de nuværende 7 dage til 40 dage, hvilket forhåbentlig er noget, der kan have en klar præventiv effekt over for kriminelle, der allerede har begået kriminalitet i deres fortid, fordi de for fremtiden kan straffes hårdere for at overtræde disse regler.
Tove Videbæk (KRF), 2000-11-28:
Der er altså store konsekvenser, både personlige, for virksomhederne og for samfundet, og beslutningsforslag nr. B 30 er et godt forslag, som Kristeligt Folkeparti vil støtte. Men det grundlæggende problem, nemlig at amterne eller sygehusejerne fortsat ikke hjælper de mennesker, de har en behandlingsforpligtelse over for, med en behandling på f.eks. et privathospital eller et sygehus i et af vore nabolande, er dybt utilfredsstillende.
Karen J. Klint (S), 2006-02-28:
Jeg tror, vi får mange flere hjemløse, jeg tror, vi får mange flere stakler, som render rundt, fordi de oplever, at systemet er så meget imod dem, at de tænker: Hvorfor samarbejde om behandling og et pænere livsindhold, hvorfor samarbejde med et system, der udsætter en for tvang?
Pia Gjellerup (S), 2002-12-09:
Det er dér, vi har aftaler med hinanden, hvor vi har skaffet pengene i fællesskab for lang tid siden - det er satsreguleringspuljen, og det er forskningsmidlerne - eller også har det været aftaler, som ikke har været direkte knyttet til finansloven, nemlig på arbejdsmarkedsområdet og folkeskoleområdet.
Lars Barfoed (KF), 2004-05-12:
Men forslaget er udtryk for et lavt ambitionsniveau, og jeg mener, at det indebærer en enorm risiko for, at man netop slækker på tempoet og på indsatsen for at få folk i arbejde igen hurtigst muligt, hvis folk er garanteret en tidsmæssigt ubegrænset ret til sygedagpenge.
Frederik Vad (S), 2025-03-28:
– undskyld, formand, for det ord, det skal jeg nok lade være at sige igen – og nu siger hr. Mikkel Bjørn, at det er, fordi hr. Mikkel Bjørn har været formand for Indfødsretsudvalget, at vi er lykkedes med nogle ting på statsborgerskabsområdet.
Morten Østergaard (RV), 2017-02-07:
Min påstand er bare – hvis vi skal tage afsæt i realiteterne – at det er mig, der argumenterer for, hvordan vi adresserer de reelle problemer, mens hr. Martin Henriksen gang på gang bare stiller sig op og danser på dem i håbet om at få mest mulig politisk fornøjelse ud af dem.
Finn Sørensen (EL), 2017-05-11:
Til allersidst vil jeg sige, at ja, det er positivt, at Dansk Folkeparti og Socialdemokratiet fastholder deres modstand imod regeringens planer, men jeg har samtidig i dag fået klar besked om, at de står ved de forlig, de har skrevet under på, og det betyder, at de to partier i år 2020 kommer til at forholde sig til en forhøjelse af pensionsalderen; det har de bundet sig til i den lovgivning, der gælder på det her område.
Martin Lidegaard (RV), 2005-05-13:
Grundene til at gøre det er, at det er et mere rimeligt system, at det giver en mere effektiv og økonomisk rentabel trafik, at det er en mere miljøvenlig reguleringsform, at det er en mere trafiksikkerhedsmæssig reguleringsform, og at det er en reguleringsform, som giver de danske vognmænd en bedre konkurrenceevne.
Henrik Dam Kristensen (S), 2008-05-30:
Jeg bemærkede, at i modsætning til andre gange talte statsministeren nu ikke om en bred aftale, men om en langsigtet aftale, og derfor vil jeg spørge hr. Jørgen Poulsen: Med de erfaringer, hr. Jørgen Poulsen og Ny Alliance har med forhandlinger på området her med regeringen, hvilke forhåbninger har hr. Jørgen Poulsen så nu til det tilsagn, statsministeren gav i begyndelsen af debatten, om en langsigtet aftale?
Zenia Stampe (RV), 2020-11-13:
Men det, som jeg jo også prøvede at vise i min ordførertale, var, hvordan den ene bekymring afløser den anden, og at vi ligesom går fra det ene skrækscenarie til det andet, men jo skrækscenarier, hvor vi hele tiden har tænkt, at det nok ikke er overvejende sandsynligt, at det ender der, men der er en risiko for det.
Martin Lidegaard (RV), 2004-03-25:
Det er jo ikke altid sådan, at de farlige stoffer tilføres i form af pesticider eller den slags. Helt typisk er de produkter, som de mindst udviklede lande har mulighed for at eksportere, ganske simple landbrugsprodukter, og man ikke er nået så langt med forædlingen, at man kan frasortere alle de skadelige ting.
Karina Adsbøl (DD), 2024-10-11:
Jeg vil også godt rejse et bekymringsflag i forhold til, at forældre på barsel og forældreorlov mister muligheden for selv at vælge, om de vil nøjes med at gøre brug af en deltidsplads på 30 timer om ugen i dagplejen, vuggestuen eller børnehaven for ældre søskendebørn mod tilsvarende nedsat forældrebetaling.
Joachim B. Olsen (LA), 2012-06-13:
Vil det så sige, at Dansk Folkeparti er indstillet på – når man nu har det her store ønske om at gøre noget ved det faktum, at der bliver indtaget urene stoffer – at udbrede det, så alle stofmisbrugere, som i dag går rundt på Vesterbro og som vil være dem, som vil blive brugere af det her stofindtagelsesrum, kan få rene stoffer.
Johs. Poulsen (RV), 2010-06-01:
Hver gang forskellige dele af oppositionen med forskellige indgangsvinkler har pillet regnestykkerne fra hinanden – for det har jo været tilfældet, uanset om man stemmer for eller imod det her lovforslag – så har man opfundet nye regnestykker, der skulle nå frem til det samme facit.
Finn Sørensen (EL), 2016-05-23:
Jeg har ikke tid nu til at remse dem alle op, jeg uddyber det lidt i min ordførertale, men der er en ting, jeg gerne vil nævne, og det er spørgsmålet om fastholdelsesfleksjob, hvor fagbevægelsen jo stærkt kritiserer, at muligheden for at få fleksjob umiddelbart i den virksomhed, man er i, er blevet afskaffet.
Carl Holst (V), 2017-12-22:
Hvis vi nu tager velfærden som den nære velfærd, altså kommunale budgetter, velfærd som sundhedsvæsenets regionale budgetter, er det så ikke korrekt, at i de rene regeringsår, som den tidligere regering havde, var budgetterne historisk lave inden for kommunerne og regionerne i de økonomiaftaler, der blev indgået af landets daværende ledelse, der var fra det parti, som ordføreren er fra?
Hans Christian Schmidt (V), 2007-01-30:
For det andet indeholder loven de nødvendige hjemler til at opfylde anbefaling 42 i regeringens terrorpakke fra november 2005, som består i at begrænse offentlighedens adgang til ammoniumnitratholdige produkter, herunder også visse typer gødning med et højt indhold af ammoniumnitrat.
Gitte Lillelund Bech (V), 2004-12-02:
For Venstre er det med det her lovforslag meget væsentligt, at vi holder fast i formålet med den individuelle handicapkørsel, nemlig at ligestille de svært bevægelseshæmmede brugere i samfundet med borgere uden fysiske handicap, for så vidt angår transportmuligheder med kollektiv trafik.
Lars Løkke Rasmussen (V), 2003-05-27:
Der har, som socialministeren fornemt gjorde rede for, været udviklet modelforsøg i samspillet mellem sygehusvæsen, almen praksis, kommunerne, sådan at de ressourcer, der er i spil, alle tre steder bliver brugt på en mere hensigtsmæssig måde, sådan at man ikke er beroende på, om sygehuset præcis har en socialrådgiver, men sådan at der er et ordentligt, veltilrettelagt forløb, der involverer alle de parter, der skal ind omkring den enkelte patient.
Thomas Adelskov (S), 2006-05-09:
Vi vil hjertens gerne hjælpe den her gruppe, og derfor ligger det sådan set i hr. Bent Bøgsteds og Dansk Folkepartis hænder at skabe et flertal uden om regeringen, for det er ikke nok at sige, at man nu vil have beskæftigelsesministeren til at kigge på det her.
Rosa Lund (EL), 2023-04-27:
Mange mennesker i Afghanistan troede på, at vi ville hjælpe dem med at få et demokratisk styret land, hvor kvinder har de samme rettigheder som mænd, og hvor man ikke bliver straffet for at have en anden holdning end magthaverne, og hvor man ikke som journalist bliver straffet for at skrive kritisk om regeringsmagten.